Рикардо Маниеро

Рикардо Маниеро (роден на 26 ноември 1987 година во Неапол) — италијански фудбалер, напаѓач, кој во моментов игра за Пескара во италијанската Серија А. Тој ја започнал својата кариера во младинскиот тим на Јувентус, а во 2006-тата е промовиран во Примавера. Во тој момент игра со многу талентирани играчи во тимот како:Себастијан Џовинко, Клаудио Маркизио, Паоло де Чеље, Доменико Крисито, Давид Ланзафаме и др. Силната конкуренција не му дозволува да одигра ниту еден натпревар за првиот тим на Јувентус, па тој е пратен на четири позајмици во долните лиги во Италија.

Во 2010 Маниеро потпиша стален договор со екипата на Пескара во летото 2010-тата година. Во првата сезона тој одигра 26 натпревари и постигна 3 гола во Серија Б. Во втората сезона Маниеро беше во сенка на двојката во нападот Имобиле-Инсиње која заедно постигна 46 погодоци во лигата. Сепак Маниеро, постигна 4 гола во оваа сезона меѓу кој и одлучувачкиот во последното коло против екипата на Ночерина во 92-ата минута од мечот што заврши 1-0 за Пескара. Со овој негов гол Пескара го освои првото место во Серија Б во сезоната 2011-2012 и по цели 20 години се врати во Серија А.

Категорија:Фудбалери на ФК Јувентус
Категорија:Фудбалери на ФК Пескара
Категорија:Живи луѓе
Категорија:Италијански фудбалери
Категорија:Фудбалери во Серија А
Категорија:Родени во 1987 година